# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **SC TRANSPORT AUTO SRL**, cu sediul în Radauti, Judetul Suceava, cu punctul de lucru **SC TRANSPORT AUTO SRL** - **Construire centru comercial LIDL**, cu adresa Radauti, str. Stefan cel Mare nr. 81, Judetul Suceava, înregistrată la APM Suceava cu nr. 1995/15.03.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011

si ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 26.03.2015, că proiectul **“ Construire centru comercial LIDL”** propus a fi amplasat în Radauti, str. Stefan cel Mare nr. 81, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 11, lit.e;

b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

**Localizarea proiectului**

Imobilul, ce se va construi in mun. Radauti, str. Stefan cel Mare, nr. 81-77, va avea functiunea de spatiu comercial, vanzare produse alimentare si nealimentare ambalate si preambalata, comercializare produse panificatie semipreparate, tip „Fornetti”, pregatite in 2 cuptoare electrice. Produsele comercializate in magazin nu se vor transa, toate produsele sunt ambalate.

**Condiţiile de realizare a proiectului**:

*Suprafata construita la sol = 1681,49mp*

*Suprafata construita desfasurata = 1681,49mp*

*Suprafata spatii verzi = 297,04mp*

*Suprafata parcaje, circulatii auto si pietonale = 3832,72mp*

*Suprafata utila sala de vanzare = 1047,48mp*

*Suprafata utila spatiu depozitare = 259,25mp*

*Suprafata utila spatii anexe = 249,37mp*

*Numar locuri parcari 103* (din care 2 locuri pentru persoane cu deficienta locomotorie conform normativului NP 051/2000 aprobat prin Ordinul 649/2001 si 2 locuri speciale „mama si copilul”)

Zona studiata dispune de toate reţelele edilitare.

- Colectarea apelor pluviale de pe suprafata acoperisului se va colecta prin intermediul jgheaburilor si burlanelor printr-o reţea de tevi de canalizare din PVC-KG, care se vor racorda direct la reţeaua de canalizare stradala.

Apele de pe plartformele carosabile se vor colecta prin intermediul gurilor de scurgere (geigere) si a caminelor colectoare in reteaua de incinta, care descarca in separatorul de hidrocarburi. Din separator (model ACO Oleopass NS 15/75, cu diametru de 2440mm, adancime 1085mm si greutatea 9750kg) apele pluviale filtrate sunt descarcate in reteaua de canalizare oraseneasca.

-Grupul electrogen (C70 D5 care emite 76 dB la 1 m si 67 dB la 7 m) este amplasat pe o platforma adiacenta construcţiei magazinului si va funcţiona numai in situaţiile de întrerupere a alimentarii cu energie electrica.

-Nivelul de zgomot al centralelor termice cu combustibil gaze naturale (Viessmann, model Vitodens 200-W) este de 40 dB la 1m, nefiind sursa de poluare fonica.

- Zonificarea funcţionala prevede ca restul spaţiului neocupat de construcţii sa fie amenajat ca spaţiu verde. Se vor prevedea zone de gazon plantate si cu arbuşti ornamentali. Se va avea o deosebita atenţie la întreţinerea spatiilor plantate, recomandându-se (după caz) protejarea arborilor existenţi si alegerea unor soluţii arhitecturale care sa integreze vegetaţia si sa evite pe cat posibil defrişările nejustificate.

- Gospodărie comunala: Depozitarea, sortarea si colectarea deşeurilor menajere se va face in sistem individual. In vederea ridicării si colectării deşeurilor de tip menajer rezultate din activitate se prevăd Europubele si o staţie de compactare a ambalajelor (hartie, carton, plastic) si conteiner colector de cca. 22 mc, echivalent cu cea. 80 mc gunoi menajer. Se va prevedea o platforma gospodăreasca betonata, cu europubele închise etanş ce vor fi preluate periodic de firma specializata de salubritate conform contractului individual.

**Dispozitii finale**

-Titularul proiectului are obligatia de a notifica APM Suceava daca intervin elemente noi necunoscute si asupra oricarei modificari ale conditiilor care au stat la baza emiterii prezentei decizii, inainte de realizarea modificarii.

-Prezenta decizie este valabila pe toata perioada punerii in aplicare a proiectului, pana la finalizarea acestuia.

-Prezenta decizie se poate revizui in cazul in care se constata aparitia unor elemente noi, necunoscute la data emiterii.

-La finalizarea lucrărilor se va întocmi documentaţia tehnică pentru obţinerea autorizaţiei de mediu

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV,  
Ing. Vasile Osean